Aidil Zafuan Abdul Razak

Mohammad Aidil Zafuan Abdul Radzak () adolah pamain sipak bola asa Malaysia nan kini bamain basamo Negeri Sembilan FA di Liga Super Malaysia. Inyo adolah anggota tim nasional Malaysia. Aidil Zafuan adolah sudaro kamba dari Mohammad Zaquan Adha Abdul Radzak.

Karier 
Aidil Zafuan adolah produk Sakola Olahraga Bukit Jalil. Kariernyo bamula katiko inyo mawakili Malaysia pado umua 16 taun. Katiko baumua 18 taun, Aidil mawakili pasukan Nagari Sembilan FA untuak kajuaraan Piala Presiden jon Sukan Malaysia (SUKMA). Pancapaian tabaiak Aidil basamo pasukan remaja Nagari Sembilan FA iolah mamanangi medali ameh Pekan Olahraga Malaysia pado taun 2004.

Pado taun 2004, Aidil masuak ka dalam skuat U-20 Malaysia pado turnamen AFC U-20. Sasudah balatiah ka India, pado taun 2006 Aidil diagiah tangguangjawab untuak mamimpin tim nasional U-20 Malaysia pado kajuaraan U-20 AFC 2006 di India.

Pado taun 2005, Aidil diagiah paluang untuak mamimpin tim utamo Nagari Sembilan FA, lalu manjuaroi Liga Super Malaysia jo juaro kaduo Piala Malaysia.

Aidil masuak ka dalam tim nasional Malaysia pado Piala Asia 2007. Inyo cuma sempat baaksi pado patandiangan malawan Iran katiko Malaysia kalah 0-2. Pado kualifikasi Piala Dunia 2010, Aidil manarima karatu sirah partamonyo sasudah mangganja pamain Bahrain, Mahmood Abdul Rahman nan manyabab-an inyo dihukum tigo kali patandiangan dek FIFA. Pado taun 2008, Aidil tapiliah masuak tim Malaysia XI untuak manantang Chelsea F.C.. Pado palawanan tu, Malaysia XI kalah 0-2 dari Chelsea F.C.

Kahidupan paribadi 
Aidil alah malangsuangan panikahannyo jo aktris Rita Rudaini (32), pado Februari 2008 di Songkhla, Songkhla, Thailand.

Gol Internasional

Pautan lua 
 Profil Mohd Aidil Zafuan Abdul Radzak di laman web National Football Teams
 Profil Mohd Aidil Zafuan Abdul Radzak di laman web rasmi F.A.M. 

Tokoh Malaysia
Atlet Malaysia
Tokoh Nagari Sambilan
Tokoh Minangkabau
Pamain sipak bola Malaysia